Tornen els concerts a la Plaça del Poble de Paterna este mes de juliol
11/07/2025

# Tornen els concerts a la Plaça del Poble de Paterna este mes de juliol

[![Vuelven los conciertos a la Plaza del Pueblo de Paterna este mes de julio](/images/noticias/2025/07/10320/10320_lg.jpg)](/images/noticias/2025/07/10320/10320_lg.jpg)

11.07.2025

Els pròxims divendres 11, 18 i 25 de juliol este espai urbà acollirà, a les 22.00 hores, la programació de Música a la Plaça amb la celebració dels concerts de Maui de Utrera “Voler-te a mig fer”, Rock Road Trio (amb Toni Cotolí, Eva Dinora i Gloria Aleza) i Ángela Cervantes

La Plaça del Poble de Paterna es tornarà a omplir de música els dies 11, 18 i 25 de juliol amb les actuacions musicals de Maui de Utrera “Voler-te a mig fer”, Rock Road Trio (amb Toni Cotolí, Eva Dinora i Gloria Aleza) i Ángela Cervantes, que forma part de la programació de Música a la Plaça del Poble 2025.

Amb l'objectiu d'oferir una proposta cultural alternativa i a la fresca que complementa l'agenda anual de la ciutat, els pròxims divendres del mes de juliol se celebraran els concerts dirigits a tots els públics, en este cèntric lloc, a partir de les 22.00 hores.

La Tinenta Alcalde de Tradicions, Isabel Segura ha destacat que “continuem impulsant esta iniciativa municipal després del seu bon acolliment any rere any amb la qual es que pretén fomentar la convivència veïnal i acostar a la ciutadania este tipus de música en un entorn a l'aire lliure durant el període estival”.

D'esta manera, demà divendres, 11 de juliol, actuarà Maui de Utrera “Voler-te a mig fer”, cantautora de flamenc fusió que experimenta amb la paraula, el compàs i l'humor en escena oferint un espectacle de flamenc menys convencional.

Serà el divendres, 18 de juliol, quan es puge a l'escenari Rock Road Trio, una banda conformada pel guitarrista Toni Cotolí, acompanyat de les també músiques valencianes Gloria Aleza (cello) i Eva Dinora (veu) els qui delectaran al poble paterner així com a visitants amb un concert dinàmic i atractiu a través d'un variat repertori de grans èxits del rock.

Finalment, Ángela Cervantes, cantant, compositora i una de les veus del jazz reconeguda a nivell nacional, protagonitzarà amb Israel Sandoval i Gladston Galliza un trio de veus i guitarres que amenitzarà la vetlada de la nit del divendres, 25 de juliol.